
Tako Caritas pomaga
z vašim darom
Vaša podpora ljudem na Koroškem zagotavlja svetovanje, toploto, hrano, zavetje in novo zaupanje v prihodnost.
Ko se življenje zamaje
Vse več ljudi na Koroškem ne ve več, kako naj plačajo najemnino, ogrevanje, elektriko in hrano. Še posebej prizadeti so starši samohranilci, družine z več otroki, starejši z nizkimi pokojninami in ljudje, ki so se zaradi bolezni, brezposelnosti ali razhoda znašli v stiski. Pogosto se več bremen nakopiči hkrati: visoki stanovanjski in energetski stroški, dolgovi, zdravstvene težave in težave pri uveljavljanju socialnih prejemkov.
Koroška Caritas ljudi v takšnih okoliščinah ne pušča samih. Pri brezplačnem socialnem svetovanju jim sodelavke in sodelavci prisluhnejo, preverijo njihove pravice do socialnih prejemkov in skupaj z njimi pripravijo načrt gospodinjskega proračuna. Iščejo rešitve za dolgove pri najemnini ter neplačane račune za elektriko, energijo in ogrevanje. Poleg tega Caritas ponuja svetovanje o varčevanju z energijo, podporo pri ohranitvi stanovanja, pomoč v hrani in v utemeljenih izjemnih primerih premostitveno finančno pomoč. Tako lahko pomaga pravočasno, še preden pride do odklopa elektrike ali da družina izgubi stanovanje.
Annina zgodba: Končno spet upanje

Fotografija je simbolična in ponazarja Annino zgodbo. Ime je spremenjeno.
	Kako pomembna je pomoč, kaže Annina zgodba.
32-letna mama po razhodu z možem sama skrbi za svoja dva otroka. Ker ni imela denarja za kurilno olje, je morala družina hišo ogrevati z elektriko. Tako se je nabralo več tisoč evrov dolga za energijo. Odtlej mora vsako kilovatno uro plačati vnaprej. Za Anno je to pomenilo nenehno skrb, ali bo denarja dovolj do konca meseca in ali bo njenima otrokoma toplo.
Zahvaljujoč podpori darovalk in darovalcev je Caritas lahko poravnala del dolga za energijo, uredila energetsko svetovanje in omogočila zamenjavo nujno potrebnega hladilnika. Družina je prejela pomoč tudi ob začetku šolskega leta. Ta konkretna pomoč Anni ni prinesla le finančne razbremenitve, temveč tudi novo upanje in zaupanje v svetlejšo prihodnost.


Vaš dar prinaša konkretno pomoč
Vaš dar pomaga tam, kjer je stiska največja. Prispeva k temu, da družine ohranijo stanovanje, da otrok ne zebe in da imajo ljudje dovolj hrane.
	5.871 ljudi
med njimi 1.942 otrok, je letos do septembra našlo pomoč v naši socialni svetovalnici.
	4.284 prenočitev
smo do septembra zabeležili v nočnem zavetišču v Eggerheimu.

	800 ljudi
vsak teden prejme pomoč v hrani na razdelilnem mestu LEA.
	250 otrok
je v šolskem letu 2025/2026 v devetih učnih kavarnah prejelo brezplačno učno pomoč.



Tako pomaga Caritas
Prositi za pomoč pogosto ni lahko. A ne glede na to, zakaj se je nekdo znašel v stiski, je Caritas tu za vse, ki potrebujejo pomoč. S svojimi programi po vsej Koroški ljudem pomaga zagotavljati osnovne življenjske pogoje.
Socialno svetovanje: svetovanje in enkratna denarna pomoč ljudem, ki živijo v revščini ali jih ta ogroža, na primer pri zaostalih najemninah ter računih za ogrevanje in elektriko.
Trgovine carla: družine v socialni in finančni stiski prejmejo bone
Razdelilnica hrane LEA: brezplačno razdeljevanje osnovnih živil v Celovcu.
Učne kavarne: brezplačna učna pomoč otrokom in mladostnikom, da izobraževanje ne bi bilo odvisno od denarja.
Caritas Wegweiser: preprosta pot do ustrezne oblike pomoči ali neposredno do spletnega svetovanja: www.caritas-wegweiser.at
	Vsak dar lahko pomeni prelomnico.
Omogoča svetovanje, hrano, toploto, zavetje in hitro pomoč v hudi stiski.
Predvsem pa ljudem daje občutek, da niso sami.
Da strah znova nadomesti zaupanje, da hladno stanovanje postane varen dom
in da negotovo prihodnost razsvetli novo upanje.


Hvala, ker pomagate s svojim darom.
Tako lahko pomagate:

	50 evrov
	Podarite spalno vrečo in s tem prinesete toploto v mrzle noči na ulici in podprete projekte za brezdomne ljudi.



	150 evrov
	Podprete družine ob hudih življenjskih preizkušnjah, ko nenadoma izgubijo dohodek ali jih bolezen finančno obremeni.



Darujte in podarite upanje
	Račun za darove Koroške Caritas
Kärntner Sparkasse
IBAN: AT40 2070 6000 0000 5587
Namen daru: Inlandshilfe
Darujte prek spleta: www.caritas-kaernten.at/inlandshilfe





Pomoč, ki doseže ljudi.

